Gee - Meer as 50 projekte vir handgemaakte geskenke Carla Visser: Graffiti Boeke
Gee Meer as 50 projekte vir handgemaakte geskenke
Gee - Meer as 50 projekte vir handgemaakte geskenke
Projekte vir geskenke en idees vir toedraai, nét die boek wat jy nodig het om jou geliefdes te bederf.
Wat kan lekkerder wees as om die perfekte handgemaakte geskenk vir iemand te gee. Met meer as 50 projekte vir geskenke en hope idees om hulle pragtig toe te draai, is hierdie boek nét wat jy nodig het om jou geliefdes te bederf. Daar is iets vir almal - van troeteldiere tot vriende, van babas tot oupas en oumas - en geskenke vir enigiets van 'n verjaarsdag en 'n huweliksherdenking tot 'n kombuis- of ooievaarstee.
Elke projek word duidelik met eenvoudige stap-vir-stap aanwysings uiteengesit en vergesel van 'n lieflike kleurfoto van die voltooide item. Daar is deurgaans uitstekende verpakkingsvoorstelle asook wenke en raad met alternatiewe wat jou sal help om unieke geskenke te skep wat harte baie bly sal maak.